Nú orðið gera sér flestir grein fyrir því að of mikil streita getur haft neikvæð áhrif á heilsu okkar og er okkur skaðleg . Lengi hefur verið reynt að tengja streitu við hjarta og æðasjúkdóma en gengið erfiðlega . Nú hafa hinsvegar komið fram tilþrifamiklar tölur sem benda til þess að of mikil streita sé ein algengasta orsök þess að fólk fær heila eða hjartaáfall . „ Af hverju hann ? Hann var ungur , í góðu formi , reykti ekki og drakk næstum aldrei ! “ Þetta eru vangaveltur sem margir hafa velt fyrir sér þegar einhvern nálægt þeim hefur skyndilega fengið blóðtappa í hjartað ( hjartaáfall ) . Hin danska Østerbrorannsókn færir okkur nú nýtt púsl í myndina sem mögulega getur gefið okkur skýrari mynd en við höfum áður haft um ástæður þessa . „ Það að reykingar , hækkaður blóðþrýstingur , hækkað kólesteról , skortur á hreyfingu og offita auki hættuna á hjartasjúkdómum hefur lengi verið almenn vitneskja . Þessar nýju tölur úr rannsókn okkar sýnir hins vegar að streita sem nær því marki að vera viðkomandi um megn ( Vital exhuastion ) , er hjá karlmönnum hinn stóri syndari “ , segir hjartalæknirinn Peter Schnohr , en hann hefur frá árinu 1980 setið í stjórn Østerbrorannsóknarinnar sem skilar nú þessum nýju niðurstöðum . Rannsóknin leiddi það í ljós að þegar um er að ræða blóðtappa í hjarta þá sé óviðráðanleg eða of mikil streita stærsti áhættuþátturinn . Þar á eftir komi hækkaður blóðþrýstingur og hækkað kólesteról . Hjá konum var röðunin önnur . Hjá þeim voru reykingar helsti áhættuþátturinn en mjög þétt á eftir kom streitan , hækkað kólesteról og hækkaður blóðþrýstingur . Auglýsing „ Við höfðum getað sýnt fram á það síðust ár að það er samhengi milli of mikillar streitu ( Vital exhuastion ) og áhættunnar á því að fá blóðtappa . Núna hefur okkur tekist í fyrsta sinn að bera þessa þætti saman við hina hefðbundnu áhættuþætti , “ segir Peter Schnohr . „ Og að það komi svo í ljós að streitan sé þarna efst á lista hjá körlunum er mjög athyglisvert , “ segir hann . Teymið á bak við Østerbrorannsóknina mælir því með í ljósi þessara niðurstaðna að sálfélagslegir áhættuþættir verði í framtíðinni látnir vegna þungt þegar læknar ætli að meta áhættuna á heila eða hjartaáfalli hjá sjúklingum sínum . Sterbrorannsóknin náði upphaflega til 19.329 karla og kvenna á aldrinum 20 til 93 ára . Þeim var fylgt eftir síðan 1976 og hafa margir þeirra verið skoðaðir 5 sinnum á þeim tíma sem síðan hefur liðið . Í þeirri greiningu sem notuð var fyrir þessar niðurstöður voru teknar tölur 8.882 heilbrigðra einstaklinga og var þeim fylgt eftir að meðaltali í 21.5 ár . Á þeim tíma fengu 1731 blóðtappa . Miðað við þessar niðurstöður má ljóst vera að læknar fari að taka þennan áhættuþátt alvarlega og beiti sálrænum aðferðum með markvissari hætti við meðferð á hjarta og æðasjúkdómum , þ.e. vísi sjúklingum í ríkara mæli til sálfræðinga samhliða annarri meðferð . Rannsókn þessi var gerð opinber hjá European Heart Journal hjá Oxford Háskóla .